[{"text_idx": "#000004", "text": "Wyneb yn wyneb a\u0302 llongwyr o Gymru a fu\u2019n gwasanaethu yn y Rhyfel Mawr"}, {"text_idx": "#000007", "text": "Mae pob haen o griw llong wedi\u2019i chynrychioli, o gapten i stiward y caban, o beiriannydd i griw y dec. Ceir ffotograffau maint pasbort ar gefn rhai o\u2019r cardiau \u2013 dangosir enghreifftiau ohonynt isod."}, {"text_idx": "#000009", "text": "Mae cofnod arall yn dangos i Edward Richard Ellis, o\u2019r Trallwng, wasanaethu ar yr ADRIATIC, un o longau eraill y White Star Line. Cafodd yr ADRIATIC ei defnyddio i gludo milwyr Prydeinig a thrwy lwc ni ddioddefodd unrhyw ddifrod yn ystod y rhyfel."}, {"text_idx": "#000011", "text": "\u2018Mae dod wyneb yn wyneb a\u0302 morwyr a fu\u2019n byw dan fygythiad cyson llongau tanfor yr Almaen wrth wneud eu gwaith pob dydd yn peri i rywun deimlo\u2019n wylaidd iawn,\u2019 meddai Deanna Groom. \u2018Rydym ni\u2019n ymchwilio i\u2019r llongau a gollwyd ar gyfer ein prosiect \u2013 Coffa\u0301u\u2019r Rhyfel Anghofiedig yn erbyn Llongau Tanfor yr Almaen ar hyd Arfordir Cymru 1914-18 \u2013 ac mae\u2019r wybodaeth ar y cardiau yn ein hatgoffa\u2019n ddwys iawn o effaith y rhyfel ar unigolion a\u2019u cymunedau yma yng Nghymru.\u2019"}, {"text_idx": "#000014", "text": "Cofio\u2019r rheiny a roddodd eu bywydau dros eu gwlad ac nad oes iddynt fedd ond y mo\u0302r."}]